CELEX: E2011J0001
Language: bg
Date: 2011-12-15 00:00:00
Title: Решение на Съда от 15 декември 2011 година по дело E-1/11— Д-р А (Свободно движение на хора — Директива 2005/36/ЕО — Признаване на професионални квалификации — Опазване на общественото здраве — Недискриминация — Пропорционалност)

11.10.2012   
            
            
               BG
            
            
               Официален вестник на Европейския съюз
            
            
               C 307/22
            
         РЕШЕНИЕ НА СЪДА
   от 15 декември 2011 година
   по дело E-1/11
   Д-р А
   (Свободно движение на хора — Директива 2005/36/ЕО — Признаване на професионални квалификации — Опазване на общественото здраве — Недискриминация — Пропорционалност)
   2012/C 307/08
   По дело E-1/11 Д-р A — МОЛБА до Съда по член 34 от Споразумението между държавите от ЕАСТ за създаване на Надзорен орган и Съд, подадена от Statens helsepersonellnemnd (норвежкия Апелативен съвет за здравния персонал), относно тълкуването на Директива 2005/36/ЕО и други разпоредби от законодателството на ЕИП, Съдът в състав Carl Baudenbacher, председател, Per Christiansen и Páll Hreinsson (съдия-докладчик), съдии, постанови решение на 15 декември 2011 г., чийто диспозитив гласи:
   
               —
            
            
               По принцип Директива 2005/36/ЕО не допуска органите на държавите от ЕИП да прилагат национални разпоредби, които предвиждат право на отказ на лиценз за практикуване като лекар на кандидат — мигрант от друга държава от ЕИП, който отговаря на изискванията на директивата за взаимно признаване на професионалните квалификации.
            
         
               —
            
            
               Дадена държава от ЕИП обаче може да постави като условие за получаването на лиценз кандидатът да притежава езиковите познания, необходими за упражняване на професията на нейна територия.
            
         
               —
            
            
               Освен това, дадена държава от ЕИП може да спре действието или да отнеме лиценза за упражняване на професията лекар въз основа на информация относно личните умения на лекаря — мигрант, свързани с професионални квалификации, различни от езиковите познания, като разглежданите в случая, само ако тези изисквания са обективно обосновани и пропорционални за постигане на целта за опазване на общественото здраве и ако същата информация би довела до спирането на действието или отнемането на лиценза и на национален лекар. Ако компетентните органи установят наличието на такива основания за спиране на действието или отнемане към момента на преценката, лицензът може да бъде отказан.